Ângelo Gabriel. Ângelo Gabriel Borges Damaceno (2004-yil 21-dekabr) – Braziliyalik professional futbolchi, u Saudiya Pro ligasining An-Nasr klubi vingeri. Klublardagi karyerasi. Santos. Brazilia shahrida tugʻilgan Ângelo 2015-yil 10-yoshida Santos yoshlar akademiyasiga borib qoʻshiladi. 2020-yilning iyul oyida atiga 15 yoshidayoq U-20 jamoasida oʻynashni boshlaydi. 2020-yilning 23-oktyabrida Angelo ilk professional shartnomasini imzoladi. Ikki kundan soʻng A Serie doirasidagi Fluminense jamoasiga qarshi uchrashuvda katta futboldagi debyutini oʻtkazgan. 15 yosh 10 oy va 4 kunligida maydonga tushgan holda futbolchi klub tarixida eng yosh debyut qilgan ikkinchi insonga aylandi. Ângelo 2021-yilning 9-martida Libertadores kubogi doirasida Deportivo Lara jamoasiga qarshi uchrashuvda debyuti qilgan. 2021-yilning 6-aprelida San Lorenz klubiga qarshi oʻyinda u professional futboldagi ilk golini kiritadi. Aynan shu yilning 10-dekabr sanasida futbolchi Santos bilan shartnomasini 2024-yil dekabrgacha uzaytiradi. Chelsea. 2023-yil 16-iyul kuni Angelo Angliya Premyer-ligasining Chelsea klubi safiga qoʻshilishga rozi boʻldi. Ushbu transfer uchun londonliklar 13 million funt sterling toʻlaydi. Strasburg (ijara). 2023-yilning 8-avgust kuni Ângelo mavsum yakuniga qadar Liga 1 jamoasi Strasburg ijaraga beriladi.